Document ID: 31991R3662

ΚΑΝΟΝΙΣΜΟΣ (ΕΟΚ) αριθ. 3662/91 ΤΗΣ ΕΠΙΤΡΟΠΗΣ της 16ης Δεκεμβρίου 1991 για την τροποποίηση του κανονισμού (ΕΟΚ) αριθ. 3106/91 για μέτρο διασφαλίσεως που εφαρμόζεται στις εισαγωγές προσωρινά διατηρημένων καλλιεργουμένων μανιταριών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 περί κοινής οργανώσεως της αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΟΚ) αριθ. 1943/91 (2), και ιδίως το άρθρο 18 παράγραφος 2,
Εκτιμώντας:
ότι, κατά παρέκκλιση από το άρθρο 2 παράγραφος 1 του κανονισμού (ΕΟΚ) αριθ. 2405/89 της Επιτροπής της 1ης Αυγούστου 1989 περί ειδικών λεπτομερειών εφαρμογής του καθεστώτος των πιστοποιητικών εισαγωγής και προκαθορισμού στον τομέα των μεταποιημένων προϊόντων με βάση τα οπωροκηπευτιά (3), όπως τροποποιήθηκε τελευταία από τον κανονισμό (ΕΟΚ) αριθ. 2641/91 (4), το άρθρο 5 του κανονισμού (ΕΟΚ) αριθ. 3106/91 της Επιτροπής (5) καθόρισε, στις 31 Δεκεμβρίου 1991, την ισχύ των πιστοποιητικών εισαγωγής για τα εν λόγω προϊόντα ώστε όλες οι εισαγωγές να πραγματοποιηθούν πριν από το τέλος του ημερολογιακού έτους- ότι, εντούτοις, η διάταξη αυτή περιορίζει στη συγκεκριμένη περίπτωση τη διάρκεια ισχύος των πιστοποιητικών αυτών σε διάρκεια μικρότερη των δύο μηνών, πράγμα που δημιουργεί προβλήματα για την πραγματοποίηση των εισαγωγών, ιδίως από απομακρυσμένες χώρες προελεύσεως- ότι, για να ληφθεί υπόψη η κατάσταση αυτή, πρέπει να καταργηθεί η προαναφερθείσα ημερομηνία λήξεως της 31ης Δεκεμβρίου 1991,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 5 του κανονισμού (ΕΟΚ) αριθ. 3106/91, η τελευταία φράση διαγράφεται.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Δεκεμβρίου 1991.

Labels: 3
6